Joel Lindpere

Joel Lindpere (sündinud 5. oktoobril 1981 Tallinnas) on Eesti endine jalgpallur ja spordiametnik, 2016–2025 JK Tallinna Kalev juhatuse liige ja spordidirektor, 2016–2024 Estonian Youth Football Agency OÜ juhatuse liige.

Klubikarjäär

2007. aasta veebruaris sõlmis Lindpere kolmeaastase lepingu Norra kõrgliigaklubi Tromsø Idrettslagiga. Enne seda oli ta mänginud FC Valgas, Lelle SK-s, CSKA Sofias ja FC Floras. Florast visati Lindpere välja halva käitumise tõttu palliplatsil. Ta oli kohtunikuga pahuksisse läinud ja teda sõimanud.

2007. aasta jaanuaris tundis Lindpere vastu huvi toona Kreeka kolmandas liiga lõunatsoonis mänginud PanetolikosTundmatu Kreeka klubi pakub Lindperele lepingut. Eesti Päevaleht, 23. jaanuar 2007. 2010. aasta jaanuaris sõlmis ta USA kõrgliiga MLS klubi New York Red Bullsiga kaheaastase lepingu, saades esimeseks eestlaseks MLS-isLindpere – esimene Eesti jalgpallur USA liigas!. Postimees, 26. jaanuar 2010. Esimese värava lõi ta 20. märtsil uue staadioni avamisel Santos FC võrku. Lindpere head esitused Red Bullsis said jätku, kui MLS-i esimeses mängus lõi ta mängu ainsa värava 30 meetri pealt otse õhust ristnurka. 2010. aastal valiti Lindpere Red Bullsi kõige väärtuslikumaks mängijaks.- Lindpere tõusis MLS-is Red Bullsi kangelaseks. Soccernet, 28. märts 2010

Koondisekarjäär

Debüüdi Eesti jalgpallikoondises tegi Lindpere 1. novembril 1999 sõpruskohtumises Araabia Ühendemiraatide jalgpallikoondise vastu. 46. minutil vahetas ta välja Andres Operi. Mäng lõppes 2:2 viigiga. Mängupäeval oli Lindpere 18-aastane.

Esimese koondisevärava lõi ta 18. veebruaril 2004 Maltal Moldova jalgpallikoondise vastu ja see jäi mängu ainsaks väravaks. Kaks väravat lõi ta Andorra jalgpallikoondise vastu rohkem kui 5-aastase vahega. Tuntuim rahvusmeeskond, kelle vastu Lindpere skooris, oli Taani jalgpallikoondis. Kokku lõi Lindpere Eesti kasuks 7 väravat ja Eesti ei kaotanud ainsatki mängu, milles Lindpere värava lõi.

2010. ja 2011. aastal loobus Lindpere koondise esindamisest, et keskenduda klubile.Lindpere ei plaani tänavu koondisse naasta Soccernet.ee, 17. märts 2011

Ta osales 11. novembril 2011 Euroopa meistrivõistluste valikturniiri play-off-kohtumises Iirimaa vastu, tulles mängu vahetusest kohtumise 60. minutil.

Isiklikku
Joeli isa on Jaak Lindpere ja onu Heiki Lindpere.

2016. aasta suvel abiellus ta Sagadi mõisas Julia Kähariga. Aprillis 2017 sündisid neil kaksikud Jonel ja Jesse.VAHVA! Joel ja Julia Lindpere kaksikutest pojad said nime toreda idee järgi, Delfi, 19. mai 2017

Tal on ka poeg Juan.

2018. aastal ilmus Lindpere elulooraamat "Joel Lindpere: “Mina otsustan mänge!”".KATKEND RAAMATUST | Joel Lindpere. Kas ma tõesti tahtsin kohtunikud kasti lüüa? Delfi, 3. detsember 2018

Saavutused
Meeskondlikud
  FC Flora
Meistriliiga võitja 2002 ja 2003
Eesti superkarika võitja 2002 ja 2003
  CSKA Sofia
Bulgaaria meister 2005
  New York Red Bulls
Emirates Cup 2011

 Viited 

 Välislingid 


Red Bullsi fännilehe mängijaankeet
Joel Lindpere: Väga huvitavad ajad ootavad ees ERR, 28. jaanuar 2010
Joel Lindpere: klubijuhi leib on kõva meelakkumine Postimees, 18. aprill 2019

Kategooria:Eesti jalgpallikoondislased
Kategooria:Nõmme Kalju FC jalgpallurid
Kategooria:Tallinna FC Flora jalgpallurid
Kategooria:Eesti jalgpallurid
Kategooria:Eesti jalgpallurid välismaal
Kategooria:Sündinud 1981